Document ID: 31980L1177

NEUVOSTON DIREKTIIVI,
annettu 4 päivänä joulukuuta 1980,
alueellisten tilastojen osana olevista rautateiden tavarakuljetusten tilastoista (80/1177/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 213 artiklan,
ottaa huomioon komission laatiman direktiiviluonnoksen,
ottaa huomioon Euroopan parlamentin lausunnon (),
ottaa huomioon talous- ja sosiaalikomitean lausunnon (),
sekä katsoo, että
komissiolla on sille perustamissopimuksessa annettujen tehtävien suorittamiseksi oltava käytettävissään yhtenäiset, samanaikaiset ja säännölliset tilastotiedot rautateiden tavarakuljetusten määrästä ja kehityksestä jäsenvaltioissa; kyseisten tietojen on oltava vertailukelpoiset sekä valtioiden kesken että muiden kuljetusmuotojen tietojen kanssa ja niiden on katettava kansallinen, kansainvälinen ja kauttakulkuliikenne,
ottaen huomioon yhdistetyn kuljetuksen taloudelliset ja ympäristöä koskevat edut, kyseisiä kuljetuksia koskevat tilastotiedot tulisi esittää erikseen,
riittävien rautateiden tavaraliikennemarkkinoita koskevien tietojen varmistamiseksi tulisi kyseiset tiedot esittää erikseen kustakin pääkuljetusyhteydestä,
eri jäsenvaltioissa jo käytettävissä olevat tavarakuljetustilastot tulisi edelleen yhdenmukaistaa yhteisön tasolla,
ehdotettujen säännösten täytäntöönpanon helpottamiseksi tarvittavien tilastotietojen toimittamiselle tulisi säätää tietyt määräajat,
komissio antaa neuvostolle kertomuksen, jotta se voisi tutkia, voidaanko tämän direktiivin tavoitteet saavuttaa esitettyjen tilastotietojen avulla; siksi se harkitsee mahdollisuutta esittää parannuksia kyseisten tilastojen laatimisessa käytettyihin menetelmiin; komission ehdotuksen pohjalta neuvosto päättää alueiden välisen kansainvälisen liikenteen tilastojen ja erillisten täysien junakuormien tilastojen käyttöönotosta, ja
tilastotiedot ovat tarpeen tavarakuljetusten määrän ja kehityksen toteamiseksi; sen vuoksi yhteisö alkuvaiheessa avustaa jäsenvaltioita rahallisesti tähän liittyvässä työssä,
ON ANTANUT TÄMÄN DIREKTIIVIN:
1 artikla
1. Jäsenvaltioiden on laadittava tilastot alueillaan olevien ja julkisille liikenteelle avointen päärataverkkojen tavarakuljetuksista.
2. Tässä direktiivissä tarkoitetaan:
a)
päärataverkoilla: kaikkia seuraavien laitosten käyttämiä ratoja ja laitteita:
SNCB/NMBS: Société nationale des chemins de fer belges/Nationale Maatschappij der Belgische Spoorwegen, Belgia;
DSB: Danske Statsbaner, Tanska;
DB: Deutsche Bundesbahn, Saksan liittotasavalta;
(ÏÓÅ): ¼ñãáíéóìüò Óéäçñïäñüìùí ôÞò ¸ëëÜäïò, Kreikka;
SNCF: Société nationale des chemins de fer français, Ranska;
CIE: Coras Iompair Eireann, Irlanti:
FS: Azienda Autonoma delle Ferrovie dello Stato, Italia;
CFL: Société nationale des chemins de fer luxembourgeois, Luxemburg;
NS: Naamloze Vennootschap Nederlandsche Spoorwegen, Alankomaat;
BR: British Railways Board, Yhdistynyt kuningaskunta;
NIR: Northern Ireland Railway Company, Yhdistynyt kuningaskunta.
b)
rautateiden tavarakuljetuksilla: tavaroiden kuljetusta käyttäen rautatievaunuja kuormaus- ja purkauspaikan välillä.
3. Tätä direktiiviä sovelletaan myös tavarakuljetuksiin rautatievaunuissa, jotka kulkevat osan matkasta lautalla.
4. Tätä direktiiviä ei sovelleta rautateiden tavarakuljetuksiin:
P palveluliikenteenä muihin kuin kaupallisiin tarkoituksiin;
P matkustajien mukana seuraavaan matkatavaraan tai autoihin;
P postiviranomaisten nimissä olevaan postiin.
5. Ensimmäiset tilastot laaditaan 1 päivästä tammikuuta 1982 alkaen.
2 artikla
1. Seuraavat tiedot on rekisteröitävä tavarakuljetuksista päärataverkoilla:
a)
tavaroiden paino tonneissa;
b)
pääasialliset liikenneyhteydet, toisin sanoen:
P kansallinen liikenne, jossa tavarat kuormataan ja puretaan saman ilmoittavan jäsenvaltion alueella, rautatievaunun käyttämästä reitistä riippumatta,
P kansainvälinen liikenne, jossa tavaroiden kuormaus tai purkaus, eivät kuitenkaan molemmat, tapahtuu ilmoittavassa jäsenvaltiossa, erittelemällä kuormattu ja purettu tavara,
P kauttakulkuliikenne, jossa tavarat kulkevat ilmoittavan jäsenvaltion kautta ilman kuormausta, purkausta tai siirtokuormausta;
c)
lähetyslaji:
P täysi vaunukuorma tai täysi junakuorma: tavaralähetys, mukaan lukien yhteenkuormattu kappaletavara, jonka osalta veloitetaan koko vaunun tai junan käytöstä riippumatta siitä, käytetäänkö kuormauskapasiteetti kokonaan hyväksi,
P kappaletavara: muut tavaralähetykset, kiitotavara mukaan lukien;
d)
täysien vaunukuormien tai täysien junakuormien osalta:
P tavaralaji liitteen I vasemmassa sarakkeessa esitettyjen ryhmien mukaisesti,
P kansallisen liikenteen kuormaus- ja purkausalueet liitteen II maantieteellisen luokituksen mukaisesti,
P kansainvälisen ja kauttakulkuliikenteen kuormaus- ja purkausmaat liitteen III luettelon mukaisesti;
e)
etäisyys kilometreinä kansallisilla päärataverkoilla.
2. Päärataverkoilla tapahtuvista yhdistetyistä kuljetuksista on laadittava seuraavat lisätilastot (tarvittaessa arvioihin perustuvat):
a)
suurkontit, ulkopituus vähintään 6,1 m (20 jalkaa):
P kontin ja kuljetettavien tavaroiden bruttopaino,
P tyhjien ja kuormattujen konttien lukumäärä;
b)
maantie/rautatiekuljetukset: kuorma-autot, perävaunut, puoliperävaunut (vetovaunun kanssa tai ilman), puoliperävaunut ja vaihtokuormatilat:
P kuljetettavan tavaran bruttopaino, maantieajoneuvojen paino mukaan lukien;
P kuormattujen rautatievaunujen lukumäärä.
3 artikla
1. Lukuun ottamatta kansallisen lainsäädännön mukaan salassapidettäviä tilastotietoja, jäsenvaltioiden on ilmoitettava komissiolle tilastotiedot mahdollisimman pian ja viimeistään neljän kuukauden kuluttua kyseisen viiteajanjakson päättymisestä. Liitteessä IV olevien taulukkojen 1 b, 5 b, 6 b ja 7 osalta määräaika pidennetään kuitenkin kahdeksaan kuukauteen.
2. Tulokset on ilmoitettava liitteessä IV esitettyjen taulukoiden mallien muodossa.
3. Tietokoneella käsitellyt tulokset voidaan esittää koneella luettavissa olevassa muodossa, jonka tyypin ja muodon komissio määrää kuultuaan asianomaisia jäsenvaltioita.
4 artikla
1. Jäsenvaltioiden on esitettävä komissiolle 31 päivään joulukuuta 1981 mennessä yksityiskohtainen selvitys tilastojen laatimiseen käytettävistä menetelmistä tietojenkäsittelyn ja tonnikilometrilukujen laskennan osalta.
2. Komissio tutkii yhteistoiminnassa jäsenvaltioiden kanssa tilastojen laatimiseen liittyviä metodologisia ja teknisiä ongelmia sellaisten ratkaisujen löytämiseksi, joiden avulla tiedot saadaan mahdollisimman yhdenmukaisiksi ja vertailukelpoisiksi.
5 artikla
1. Komissio julkaisee aiheelliset tilastotiedot.
2. Komissio antaa 1 päivään tammikuuta 1985 mennessä neuvostolle kertomuksen tämän direktiivin täytäntöönpanosta saadusta kokemuksesta ja tekee ehdotukset tarvittaviksi parannuksiksi.
3. Kahden vuoden kuluessa tämän direktiivin voimaantulosta neuvosto päättää komission ehdotuksesta alueiden välisen kansainvälisen liikenteen tilastojen ja erillisten täysien junakuormien tilastojen käyttöönotosta.
6 artikla
Jäsenvaltiot saavat kolmena ensimmäisenä vuonna, jolloin tässä direktiivissä säädetyt tilastotiedot kerätään, rahallista avustusta niille aiheutuvista kuluista, Euroopan yhteisöjen talousarviossa kyseiseen tarkoitukseen varattujen määrärahojen rajoissa.
7 artikla
Jäsenvaltioiden on toteutettava tämän direktiivin noudattamisen edellyttämät toimenpiteet viimeistään 1 päivänä tammikuuta 1982.
8 artikla
Tämä direktiivi on osoitettu kaikille jäsenvaltioille.
Tehty Brysselissä 4 päivänä joulukuuta 1980.

Labels: 8
19